Sodba Splošnega sodišča (šesti senat) z dne 11. julija 2018 – Klyuyev/Svet

(Zadeva T‑240/16)

„Skupna zunanja in varnostna politika – Omejevalni ukrepi zaradi razmer v Ukrajini – Zamrznitev sredstev – Seznam oseb, subjektov in organov, za katere se uporabi zamrznitev sredstev in gospodarskih virov – Ohranitev imena tožeče stranke na seznamu – Pravna podlaga – Očitna napaka pri presoji – Pravica do obrambe – Pravica do učinkovitega sodnega varstva – Lastninska pravica – Pravica do ugleda – Ugovor nezakonitosti“

1. Pravo Evropske unije–Vrednote in cilji Unije–Vrednote–Spoštovanje pravne države–Pravna država–Pojem (Člena 2 PEU in 49 PEU) (Glej točki 62 in 63.)

2. Skupna zunanja in varnostna politika–Omejevalni ukrepi zaradi razmer v Ukrajini–Zamrznitev sredstev oseb, odgovornih za odtujitev javnih sredstev Ukrajine–Odtujitev državnih sredstev–Pojem–Dejanja odtujitve javnih sredstev in premoženja, ki lahko škodijo institucionalnim in pravnim temeljem Ukrajine in spoštovanju pravne države v tej državi (Sklep Sveta 2014/119/SZVP, člen 1(1)(a), kakor je bil spremenjen s Sklepom 2015/143/SZVP; Uredba Sveta št. 208/2014, člen 3(1), kakor je bila spremenjena z Uredbo 2015/138) (Glej točke 61, od 64 do 67 in 209.)

3. Evropska unija–Sodni nadzor nad zakonitostjo aktov institucij–Omejevalni ukrepi zaradi razmer v Ukrajini–Obseg nadzora–Dokaz o utemeljenosti ukrepa–Obveznost Sveta, da sistematično preverja dokaze, ki so jih predložili organi tretje države–Neobstoj (Listina Evropske unije o temeljnih pravicah, člena 41 in 47; sklepa Sveta (SZVP) 2016/318 in 2017/381; uredbi Sveta 2016/311 in 2017/374) (Glej točke 73, od 113 do 117, od 122 do 126, 133, 212, 213, 234 in 236.)

4. Skupna zunanja in varnostna politika–Omejevalni ukrepi zaradi razmer v Ukrajini–Zamrznitev sredstev oseb, odgovornih za odtujitev javnih sredstev Ukrajine–Narava teh ukrepov–Ukrepi, namenjeni izključno zavarovanju–Neobstoj kazenske narave (Sklep Sveta (SZVP) 2016/318; Uredba Sveta 2016/311) (Glej točki 120 in 121.)

5. Skupna zunanja in varnostna politika–Omejevalni ukrepi zaradi razmer v Ukrajini–Zamrznitev sredstev oseb, odgovornih za odtujitev javnih sredstev Ukrajine–Podrejenost sprejetja restriktivnega ukrepa z izrekom kazenske obsodbe–Neobstoj (Sklep Sveta 2014/119/SZVP, člen 1(1)(a), kakor je bil spremenjen s Sklepom 2015/143/SZVP; Uredba Sveta št. 208/2014, člen 3(1), kakor je bila spremenjena z Uredbo 2015/138) (Glej točko 132.)

6. Skupna zunanja in varnostna politika–Omejevalni ukrepi zaradi razmer v Ukrajini–Zamrznitev sredstev oseb, odgovornih za odtujitev javnih sredstev Ukrajine–Preizkus zakonitosti glede na informacije, razpoložljive ob sprejetju sklepa (Glej točko 137.)

7. Temeljne pravice–Pravica do obrambe–Pravica do učinkovitega sodnega varstva–Omejevalni ukrepi zaradi razmer v Ukrajini–Obveznost obvestitve o posamičnih in posebnih razlogih, ki upravičujejo sprejete odločitve–Obveznost obvestitve o obremenilnih dokazih–Obseg (Listina Evropske unije o temeljnih pravicah, člena 41(2) in 47;Sklep Sveta (SZVP) 2016/318; Uredba Sveta 2016/311) (Glej točke od 151 do 153.)

8. Skupna zunanja in varnostna politika–Omejevalni ukrepi zaradi razmer v Ukrajini–Zamrznitev sredstev oseb, odgovornih za odtujitev javnih sredstev Ukrajine–Kršitev lastninske pravice in pravice do ugleda–Neobstoj (Listina Evropske unije o temeljnih pravicah, člen 17(1); Sklep Sveta (SZVP) 2016/318; Uredba Sveta 2016/311) (Glej točke od 168 do 183.)

Predmet

Predlog na podlagi člena 263 PDEU za razglasitev ničnosti, prvič, Sklepa Sveta (SZVP) 2016/318 z dne 4. marca 2016 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2016, L 60, str. 76) in Izvedbene uredbe Sveta (EU) 2016/311 z dne 4. marca 2016 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2016, L 60, str. 1) ter, drugič, Sklepa Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2017, L 58, str. 34) in Izvedbene uredbe Sveta (EU) 2017/374 z dne 3. marca 2017 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2017, L 58, str. 1) v delu, v katerem je bilo ime tožeče stranke ohranjeno na seznamu oseb, subjektov in organov, za katere veljajo ti omejevalni ukrepi.

Izrek

1. Sklep Sveta (SZVP) 2017/381 z dne 3. marca 2017 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2017/374 z dne 3. marca 2017 o izvajanju Uredbe Sveta (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nična v delu, v katerem je bilo ime Andriya Klyuyeva ohranjeno na seznamu oseb, subjektov in organov, za katere veljajo ti omejevalni ukrepi.

2. V preostalem se tožba zavrne.

3. A. Klyuyevu se poleg plačila njegovih stroškov naloži plačilo stroškov Sveta Evropske unije v zvezi s predlogom za razglasitev ničnosti, navedenim v tožbi.